**ที่ประชุมคณะรัฐมนตรีมีมติอนุมัติและเห็นชอบในเรื่องแต่งตั้ง**

นายกรัฐมนตรี เป็นประธานการประชุมคณะรัฐมนตรี โดยในที่ประชุมคณะรัฐมนตรีได้อนุมัติและเห็นชอบในเรื่องแต่งตั้ง

วันนี้ (4 ธันวาคม 2555) เวลา 09.00 น. ณ ห้องประชุมคณะรัฐมนตรี ชั้น 2 สำนักเลขาธิการคณะรัฐมนตรี ทำเนียบรัฐบาล นางสาวยิ่งลักษณ์ ชินวัตร นายกรัฐมนตรี เป็นประธานการประชุมคณะรัฐมนตรี โดยในที่ประชุมคณะรัฐมนตรีได้อนุมัติและเห็นชอบในเรื่องแต่งตั้ง ดังนี้

**เรื่อง แต่งตั้ง**

1. **การมอบหมายให้รัฐมนตรีประจำสำนักนายกรัฐมนตรีติดตามงานนโยบายรัฐบาล**

คณะรัฐมนตรีมีมติรับทราบคำสั่งสำนักนายกรัฐมนตรี ที่ 281/2555 เรื่อง มอบหมายให้รัฐมนตรีประจำสำนักนายกรัฐมนตรี ติดตามงานตามนโยบายรัฐบาล ตามที่สำนักเลขาธิการนายกรัฐมนตรีเสนอ ดังนี้

**1.1 รัฐมนตรีประจำสำนักนายกรัฐมนตรี (นายนิวัฒน์ธำรง บุญทรงไพศาล) ติดตามงานตามนโยบายเร่งด่วน ด้านความมั่นคงและปลอดภัยของประชาชน ดังนี้**

1.1.1 สร้างความปรองดองสมานฉันท์ของคนในชาติและฟื้นฟูประชาธิปไตย

1.1.2 กำหนดให้การแก้ไขและป้องกันปัญหายาเสพติดเป็น “วาระแห่งชาติ”

1.1.3 ป้องกันและปราบปรามการทุจริตและประพฤติมิชอบในภาครัฐอย่างจริงจัง

1.1.4 ส่งเสริมให้มีการบริหารจัดการน้ำอย่างบูรณาการและเร่งรัดขยายเขตพื้นที่ชลประทาน

1.1.5 เร่งนำสันติสุขและความปลอดภัยในชีวิตและทรัพย์สินของประชาชนกลับมาสู่พื้นที่จังหวัดชายแดนภาคใต้

1.1.6 เร่งฟื้นฟูความสัมพันธ์และพัฒนาความร่วมมือกับประเทศเพื่อนบ้านและนานาประเทศ

1.1.7 เร่งเพิ่มรายได้จากการท่องเที่ยวทั้งในและนอกประเทศ

1.1.8 สนับสนุนการพัฒนางานศิลปหัตถกรรมและผลิตภัณฑ์ชุมชนเพื่อการสร้างเอกลักษณ์และการผลิตสินค้าในท้องถิ่น (OTOP) และ SMEs)

1.1.9 เร่งรัดและผลักดันการปฏิรูปการเมืองที่ประชาชนมีส่วนร่วมอย่างกว้างขวาง

**1.2 รัฐมนตรีประจำสำนักนายกรัฐมนตรี (นายวราเทพ รัตนากร) ติดตามงานตามนโยบายเร่งด่วน ด้านเศรษฐกิจ ดังนี้**

1.2.1 แก้ไขปัญหาความเดือนร้อนของประชาชนและผู้ประกอบการเนื่องจากภาวะเงินเฟ้อและราคาน้ำมันเชื้อเพลิง

1.2.2 ยกระดับคุณภาพชีวิตของประชาชนโดยเพิ่มกำลังซื้อภายในประเทศสร้างสมดุลและความเข้มแข็งอย่างมีคุณภาพให้แก่ระบบเศรษฐกิจมหภาค

1.2.3 ปรับลดภาษีเงินได้นิติบุคคล

1.2.4 ส่งเสริมให้ประชาชนเข้าถึงแหล่งเงินทุน (กองทุนหมู่บ้าน SML)

1.2.5 ยกระดับราคาสินค้าเกษตรและให้เกษตรกรเข้าถึงแหล่งเงินทุน

1.2.6 ปฏิรูปการจัดการที่ดิน (นโยบายที่ดิน ทรัพยากรธรรมชาติและสิ่งแวดล้อม)

**1.3 รัฐมนตรีประจำสำนักนายกรัฐมนตรี (นางสาวศันสนีย์ นาคพงศ์) ติดตามงานตามนโยบายเร่งด่วน ด้านสังคมและคุณภาพชีวิต ดังนี้**

1.3.1 ส่งเสริมให้ประชาชนเข้าถึงแหล่งเงินทุน (กองทุนพัฒนาบทบาทสตรีกองทุนตั้งตัวได้)

1.3.2 พัฒนาระบบประกันสุขภาพ

1.3.3 จัดหาเครื่องคอมพิวเตอร์แท็บเล็ตให้แก่โรงเรียน

**1.4 ให้รัฐมนตรีประจำสำนักนายกรัฐมนตรีที่ได้รับมอบหมายรายงานผลการติดตามนโยบายดังกล่าวข้างต้นต่อนายกรัฐมนตรี อย่างน้อยเดือนละหนึ่งครั้ง เว้นแต่มีกรณีเร่งด่วนให้รายงานทันที**

ทั้งนี้ ตั้งแต่วันที่ 12 พฤศจิกายน พ.ศ. 2555 เป็นต้นไป

1. **แต่งตั้งประธานกรรมการและกรรมการอื่นในคณะกรรมการของการท่าเรือแห่งประเทศไทย**

คณะรัฐมนตรีมีมติอนุมัติแต่งตั้งประธานกรรมการและกรรมการอื่นในคณะกรรมการของการท่าเรือแห่งประเทศไทยชุดใหม่ จำนวน 10 ราย ตามนัยมาตรา 22 วรรคสอง แห่งพระราชบัญญัติการท่าเรือแห่งประเทศไทย พ.ศ. 2494 เนื่องจากคณะกรรมการชุดเดิมได้ขอลาออกจากตำแหน่ง ตามที่กระทรวงคมนาคมเสนอ ดังนี้ 1. พลตำรวจโท คำรณวิทย์ ธูปกระจ่าง ประธานกรรมการ กรรมการประกอบด้วย 2. นายกฤษฎา อุทยานิน 3. นายจุฬา สุขมานพ 4. นายกฤษฎา บุณยสมิต 5. พลเอก นิพัทธ์ ทองเล็ก 6. พลเรือเอก เกียรติศักดิ์ ดามาพงศ์

7. พลตำรวจเอก ชลธาร จิราณรงค์ 8. นางศรีรัตน์ รัษฐปานะ 9. นายเรวัต พจนวิลาส 10. เรือตรี วิโรจน์ จงชาณสิทโธ โดยบุคคลลำดับที่ 2, 3, 5, และ 8 เป็นบุคคลที่มีรายชื่ออยู่ในบัญชีรายชื่อกรรมการรัฐวิสาหกิจที่กระทรวงการคลังจัดทำขึ้น ทั้งนี้ ตั้งแต่วันที่ 4 ธันวาคม 2555 เป็นต้นไป ยกเว้นนายกฤษฎา บุญยสมิต ให้มีผลนับแต่วันที่ได้รับอนุมัติจากคณะกรรมการอัยการเป็นต้นไป แต่ต้องไม่ก่อนวันที่คณะรัฐมนตรีมีมติ

1. คำสั่งสำนักนายกรัฐมนตรีที่ 313/2555

คณะรัฐมนตรีมีมติรับทราบคำสั่งสำนักนายกรัฐมนตรีที่ 313/2555 เรื่อง มอบหมายและมอบอำนาจให้รองนายกรัฐมนตรี (นายพงศ์เทพ เทพกาญจนา) ปฏิบัติหน้าที่ประธานกรรมการในคณะกรรมการที่จัดตั้งขึ้นตามกฎหมาย เพิ่มเติม ตามที่สำนักเลขาธิการนายกรัฐมนตรีเสนอ ดังนี้ 1. คณะกรรมการข้าราชการพลเรือน 2. คณะกรรมการพัฒนาระบบราชการ

ทั้งนี้ ตั้งแต่วันที่ 30 พฤศจิกายน พ.ศ. 2555 เป็นต้นไป

**4. การแต่งตั้งรองประธานกรรมการและกรรมการอื่นในคณะกรรมการธนาคารเพื่อการเกษตรและสหกรณ์การเกษตร**

คณะรัฐมนตรีมีมติอนุมัติแต่งตั้งรองประธานกรรมการ และกรรมการอื่นในคณะกรรมการธนาคารเพื่อการเกษตรและสหกรณ์ แทนกรรมการเดิมที่เกษียณอายุ ตามที่กระทรวงการคลังเสนอ ดังนี้1. นายชวลิต ชูขจร ผู้แทนกระทรวงเกษตรและสหกรณ์ เป็นรองประธานกรรมการ แทนนางสาวสุพัตรา ธนเสนีวัฒน์ 2. นางฤชุกร สิริโยธิน ผู้แทนธนาคารแห่งประเทศไทย เป็นกรรมการ แทนนางสาวดวงมณี วงศ์ประทีป ทั้งนี้ ตั้งแต่วันที่ 4 ธันวาคม 2555 เป็นต้นไป โดยให้ผู้ที่ได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทน

**5. การแต่งตั้งประธานกรรมการและกรรมการอื่นในคณะกรรมการธนาคารออมสิน**

คณะรัฐมนตรีมีมติเห็นชอบแต่งตั้งประธานกรรมการและกรรมการอื่นในคณะกรรมการธนาคารออมสินแทนกรรมการเดิมที่จะครบวาระ ตามที่กระทรวงการคลัง (กค.) เสนอ ดังนี้ 1. นางชูจิรา กองแก้ว ประธานกรรมการ กรรมการประกอบด้วย 2. นายสุธรรม ศิริทิพย์สาคร 3. นายวัชรา ตันตริยานนท์ 4. นายอำนวย ปรีมนวงศ์ 5. นางสาวจุฬารัตน์ สุธีธร 6. นางสาวนงลักษณ์ พินัยนิติศาสตร์ 7. นายวุฒิพงศ์ วิบูลย์วงศ์ 8. ศาสตราจารย์พิเศษ วิศิษฏ์ วิศิษฎ์สรอรรถ 9. นายศรกวี ปูรณโชติ 10. นายประเสริฐ หลุยเจริญ 11. นายขวัญชัย วงศ์นิติกร 12. นายประภาศ คงเอียด 13. นายชัยธวัช เสาวพนธ์ 14. นายสุรชัย โฆษิตเสรีวงค์ โดยบุคคลลำดับที่ 3 – 8 เป็นบุคคลที่มีรายชื่ออยู่ในบัญชีรายชื่อกรรมการรัฐวิสาหกิจที่ กค. จัดทำขึ้น

ทั้งนี้ ตั้งแต่วันที่ 4 ธันวาคม 2555 เป็นต้นไป สำหรับนายวุฒิพงศ์ วิบูลย์วงศ์ รองอัยการสูงสุด สำนักงานอัยการสูงสุด ให้มีผลตั้งแต่วันที่ได้รับอนุมัติจากคณะกรรมการอัยการ (ก.อ.) เป็นต้นไป เพื่อให้เป็นไปตามนัยมาตรา 67 (5) แห่งพระราชบัญญัติระเบียบข้าราชการฝ่ายอัยการ พ.ศ. 2553

**6. แต่งตั้งประธานกรรมการและกรรมการผู้ทรงคุณวุฒิในคณะกรรมการองค์การบริหารจัดการก๊าซเรือนกระจก (องค์การมหาชน)**

คณะรัฐมนตรีมีมติอนุมัติแต่งตั้งประธานกรรมการและกรรมการผู้ทรงคุณวุฒิในคณะกรรมการองค์การบริหารจัดการก๊าซเรือนกระจก (องค์การมหาชน) ชุดใหม่ จำนวน 6 คน เนื่องจากกรรมการชุดเดิมได้ดำรงตำแหน่งมาครบวาระสี่ปีแล้ว ตามที่กระทรวงทรัพยากรธรรมชาติและสิ่งแวดล้อม เสนอ ดังนี้ 1. นายสันทัด สมชีวิตา ประธานกรรมการ 2. นายเจน นำชัยศิริ กรรมการผู้ทรงคุณวุฒิด้านบริหารธุรกิจ 3. นายวิโรจน์ มาวิจักขณ์ กรรมการผู้ทรงคุณวุฒิด้านพลังงาน 4. นางสาวแสงจันทร์ ลิ้มจิรกาล กรรมการผู้ทรงคุณวุฒิด้านวิทยาศาสตร์และเทคโนโลยี 5. นายดำรงค์ ศรีพระราม กรรมการผู้ทรงคุณวุฒิด้านป่าไม้ 6. นายรัชดา สิงคาลวณิช กรรมการผู้ทรงคุณวุฒิด้านอุตสาหกรรม ทั้งนี้ ตั้งแต่วันที่ 4 ธันวาคม 2555 เป็นต้นไป

**7.** **การแต่งตั้งกรรมการผู้ทรงคุณวุฒิตามพระราชบัญญัติหลักประกันสุขภาพแห่งชาติ พ.ศ. 2545 (คณะกรรมการหลักประกันสุขภาพแห่งชาติ)**

คณะรัฐมนตรีมีมติอนุมัติแต่งตั้งนายณรงค์ศักดิ์ อังคะสุวพลา เป็นกรรมการผู้ทรงคุณวุฒิ (ผู้เชี่ยวชาญด้านการแพทย์แผนไทย) ในคณะกรรมการหลักประกันสุขภาพแห่งชาติ แทนตำแหน่งที่ว่าง ตามที่รัฐมนตรีว่าการกระทรวงสาธารณสุขเสนอ ทั้งนี้ ตั้งแต่วันที่ 4 ธันวาคม 2555 เป็นต้นไป

**8. การแต่งตั้งผู้รักษาราชการแทนรัฐมนตรีว่าการกระทรวงการท่องเที่ยวและกีฬา**

คณะรัฐมนตรีมีมติอนุมัติเป็นหลักการมอบหมายให้รัฐมนตรีว่าการกระทรวงเกษตรและสหกรณ์ (นายยุคล ลิ้มแหลมทอง) เป็นผู้รักษาราชการแทนรัฐมนตรีว่าการกระทรวงการท่องเที่ยวและกีฬา ในกรณีที่รัฐมนตรีว่าการกระทรวงการท่องเที่ยวและกีฬาไม่อยู่หรือไม่อาจปฏิบัติราชการได้ ตามนัยมาตรา 42 แห่งพระราชบัญญัติระเบียบบริหารราชการแผ่นดิน พ.ศ. 2534 ตามที่กระทรวงการท่องเที่ยวและกีฬาเสนอ โดยให้ครอบคลุมถึงกรณีที่ไม่มีผู้ดำรงตำแหน่งรัฐมนตรีว่าการกระทรวงการท่องเที่ยวและกีฬาด้วย

**9. แต่งตั้งข้าราชการ (กระทรวงศึกษาธิการ)**

คณะรัฐมนตรีมีมติอนุมัติแต่งตั้ง นายสกนธ์ ชุมทัพ ผู้อำนวยการสำนักนโยบายและยุทธศาสตร์ สำนักงานปลัดกระทรวง ให้ดำรงตำแหน่ง ที่ปรึกษาด้านนโยบายและยุทธศาสตร์ (นักวิเคราะห์นโยบายและแผนทรงคุณวุฒิ) สำนักงานปลัดกระทรวง กระทรวงศึกษาธิการ ตั้งแต่วันที่ 4 กันยายน 2555 ซึ่งเป็นวันที่มีคุณสมบัติครบถ้วนสมบูรณ์ ตามที่กระทรวงศึกษาธิการเสนอ ทั้งนี้ ตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป

**10. การแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับทรงคุณวุฒิ (กระทรวงสาธารณสุข)**

คณะรัฐมนตรีมีมติอนุมัติแต่งตั้งนายไชยนันท์ ทยาวิวัฒน์ สาธารณสุขนิเทศก์ (นายแพทย์เชี่ยวชาญ) สำนักงานปลัดกระทรวง ให้ดำรงตำแหน่ง สาธารณสุขนิเทศก์ (นายแพทย์ทรงคุณวุฒิ) สำนักงานปลัดกระทรวง กระทรวงสาธารณสุข ตั้งแต่วันที่ 16 กรกฎาคม 2555 ซึ่งเป็นวันที่มีคุณสมบัติครบถ้วนสมบูรณ์ ตามที่กระทรวงสาธารณสุขเสนอ ทั้งนี้ ตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป

**11. การแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับทรงคุณวุฒิ (กระทรวงสาธารณสุข)**

คณะรัฐมนตรีมีมติอนุมัติแต่งตั้งนายพงษ์สวัสดิ์ รัตนแสง สาธารณสุขนิเทศก์ (นายแพทย์เชี่ยวชาญ) สำนักงานปลัดกระทรวง ให้ดำรงตำแหน่ง สาธารณสุขนิเทศก์ (นายแพทย์ทรงคุณวุฒิ) สำนักงานปลัดกระทรวง กระทรวงสาธารณสุข ตั้งแต่วันที่ 29 สิงหาคม 2555 ซึ่งเป็นวันที่มีคุณสมบัติครบถ้วนสมบูรณ์ ตามที่กระทรวงสาธารณสุขเสนอ ทั้งนี้ ตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป

**12. รัฐบาลสาธารณรัฐสหกรณ์กายอานาเสนอขอแต่งตั้งเอกอัครราชทูตประจำประเทศไทย**

คณะรัฐมนตรีมีมติอนุมัติตามที่ได้รับรายงานจากสถานเอกอัครราชทูต ณ กรุงบาซิเลีย สหพันธ์สาธารณรัฐบราซิล ว่า รัฐบาลสาธารณรัฐสหกรณ์กายอานามีความประสงค์ขอแต่งตั้ง นายเดวิด ดาบีดีน (Mr. David Dabydeen) ให้ดำรงตำแหน่งเอกอัครราชทูตวิสามัญผู้มีอำนาจเต็มแห่งสาธารณรัฐสหกรณ์กายอานาประจำประเทศไทยคนแรก โดยมีถิ่นพำนัก ณ กรุงปักกิ่ง ตามที่กระทรวงการต่างประเทศเสนอ

**13. แต่งตั้งข้าราชการ (กระทรวงสาธารณสุข)**

คณะรัฐมนตรีมีมติอนุมัติแต่งตั้งนายปกรณ์ ศิริยง นายแพทย์ 9 วช. ด้านสาธารณสุข สาขาพัฒนาระบบการถ่ายทอดความรู้และเทคโนโลยีทางการแพทย์ กรมการแพทย์ ให้ดำรงตำแหน่ง นายแพทย์ 10 วช. ด้านสาธารณสุข สาขาพัฒนาระบบการถ่ายทอดความรู้และเทคโนโลยีทางการแพทย์ กรมการแพทย์ กระทรวงสาธารณสุข ตั้งแต่วันที่ 7 กรกฎาคม 2551 ซึ่งเป็นวันที่มีคุณสมบัติครบถ้วนสมบูรณ์ ตามที่กระทรวงสาธารณสุขเสนอ ทั้งนี้ ตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป และให้พ้นจากตำแหน่งตั้งแต่วันที่ 1 ตุลาคม 2551 เนื่องจากครบเกษียณอายุราชการต่อไป

**14. แต่งตั้งผู้ประสานงานคณะรัฐมนตรีและรัฐสภา (ปคร.) ของรองนายกรัฐมนตรี (นายปลอดประสพ สุรัสวดี) รองนายกรัฐมนตรี (นายพงศ์เทพ เทพกาญจนา) สำนักงานปลัดสำนักนายกรัฐมนตรี และกระทรวงมหาดไทย**

คณะรัฐมนตรีรับทราบตามที่สำนักเลขาธิการคณะรัฐมนตรีได้รับแจ้งรายชื่อผู้ประสานงานคณะรัฐมนตรีและรัฐสภา (ปคร.) จากส่วนราชการต่าง ๆ ดังนี้

1. รองนายกรัฐมนตรี (นายปลอดประสพ สุรัสวดี) ได้แต่งตั้งให้ นายซูการ์โน มะทา รองเลขาธิการนายกรัฐมนตรีฝ่ายการเมือง เป็น ปคร. ของรองนายกรัฐมนตรี (นายปลอดประสพ สุรัสวดี)

2. รองนายกรัฐมนตรี (นายพงศ์เทพ เทพกาญจนา) ได้แต่งตั้งให้ นายวุฒิพงศ์ ฉายแสง ที่ปรึกษารองนายกรัฐมนตรี เป็น ปคร. ของรองนายกรัฐมนตรี (นายพงศ์เทพ เทพกาญจนา)

3. สำนักงานปลัดสำนักนายกรัฐมนตรี (สปน.) แจ้งว่า รัฐมนตรีประจำสำนักนายกรัฐมนตรี (นายนิวัฒน์ธำรง บุญทรงไพศาล) ได้แต่งตั้งให้ นายกมล สุขสมบูรณ์ รองปลัดสำนักนายกรัฐมนตรี เป็น ปคร. ของ สปน.

4. กระทรวงมหาดไทย (มท.) แจ้งว่า รัฐมนตรีว่าการกระทรวงมหาดไทย ได้แต่งตั้งให้ นายจรินทร์ จักกะพาก รองปลัดกระทรวงมหาดไทย เป็น ปคร. ของ มท.

**15. แต่งตั้งคณะกรรมการกำหนดระบบบริหารยา เวชภัณฑ์ การเบิกจ่ายค่าตรวจวินิจฉัย และค่าบริการทางการแพทย์**

คณะรัฐมนตรีมีมติอนุมัติแต่งตั้ง นายณรงค์ศักดิ์ อังคสุวะพลา เป็นกรรมการในคณะกรรมการกำหนดระบบบริหารยา เวชภัณฑ์ การเบิกจ่ายค่าตรวจวินิจฉัย และค่าบริการทางการแพทย์ แทน นายประดิษฐ สินธวณรงค์ กรรมการผู้ทรงคุณวุฒิฯ ที่ลาออก ตามที่กระทรวงสาธารณสุขเสนอ

**16. แต่งตั้งประธานกรรมการและกรรมการในคณะกรรมการองค์การเภสัชกรรม**

คณะรัฐมนตรีมีมติอนุมัติตามที่กระทรวงสาธารณสุขเสนอ ดังนี้

1. ให้นายพิพัฒน์ ยิ่งเสรี ออกจากการเป็นกรรมการในคณะกรรมการองค์การเภสัชกรรม

2. อนุมัติแต่งตั้งประธานกรรมการและกรรมการในคณะกรรมการองค์การเภสัชกรรมแทนผู้ที่ลาออกจำนวน 4 คน ดังนี้ 1) นายพิพัฒน์ ยิ่งเสรี เป็นประธานกรรมการ 2) นายบุญชัย สมบูรณ์สุข เป็นกรรมการ 3) นายสมชัย ภิญโญพรพาณิชย์ เป็นกรรมการ 4) นายรังสรรค์ ศรีวรศาสตร์ ผู้แทนกระทรวงการคลัง เป็นกรรมการ

ทั้งนี้ ตั้งแต่วันที่ 4 ธันวาคม 2555 เป็นต้นไป โดยผู้ที่ได้รับการแต่งตั้งอยู่ในตำแหน่งเท่ากำหนดเวลาของผู้ซึ่งตนแทน

**17. แต่งตั้งกรรมการผู้ช่วยรัฐมนตรี (นายปิยวัชร นิยมฤกษ์)**

คณะรัฐมนตรีมีมติเห็นชอบแต่งตั้ง นายปิยวัชร นิยมฤกษ์ เป็นกรรมการผู้ช่วยรัฐมนตรี ตามที่สำนักเลขาธิการนายกรัฐมนตรีเสนอ ทั้งนี้ ให้มีผลตั้งแต่วันที่นายกรัฐมนตรีลงนามในประกาศแต่งตั้งและมอบหมายให้เป็นผู้ช่วยรัฐมนตรีประจำกระทรวงใดกระทรวงหนึ่งเป็นต้นไป

**18. แต่งตั้งกรรมการผู้ช่วยรัฐมนตรี (นายอดิศักดิ์ เบ็ญจศิริวรรณ)**

คณะรัฐมนตรีมีมติเห็นชอบแต่งตั้งนายอดิศักดิ์ เบ็ญจศิริวรรณ เป็นกรรมการผู้ช่วยรัฐมนตรี ตามที่สำนักเลขาธิการนายกรัฐมนตรีเสนอ ทั้งนี้ ให้มีผลตั้งแต่วันที่นายกรัฐมนตรีลงนามในประกาศแต่งตั้งและมอบหมายให้เป็นผู้ช่วยรัฐมนตรีประจำกระทรวงใดกระทรวงหนึ่งเป็นต้นไป

**19. การมอบหมายผู้รักษาราชการแทนรัฐมนตรีว่าการกระทรวงคมนาคม**

คณะรัฐมนตรีมีมติเป็นหลักการมอบหมายให้รัฐมนตรีว่าการกระทรวงมหาดไทย เป็นผู้รักษาราชการแทนรัฐมนตรีว่าการกระทรวงคมนาคม ในกรณีที่ไม่มีผู้ดำรงตำแหน่งรัฐมนตรีว่าการกระทรวงคมนาคม หรือมีแต่ไม่อาจปฏิบัติราชการได้ และกรณีไม่มีรัฐมนตรีช่วยว่าการกระทรวงคมนาคม หรือมีแต่ไม่อาจปฏิบัติราชการได้ ตามมาตรา 42 แห่งพระราชบัญญัติระเบียบบริหารราชการแผ่นดิน พ.ศ. 2534 ตามที่กระทรวงคมนาคมเสนอ

**20. การแต่งตั้งกรรมการผู้ทรงคุณวุฒิเพื่อดำรงตำแหน่งแทนผู้ซึ่งพ้นจากตำแหน่งก่อนวาระ**

คณะรัฐมนตรีมีมติอนุมัติแต่งตั้ง **พลเอก สิทธิพร ทับเที่ยง** ดำรงตำแหน่งกรรมการผู้ทรงคุณวุฒิ ด้านเทคโนโลยีป้องกันประเทศ อุตสาหกรรมป้องกันประเทศหรือวิทยาศาสตร์เทคโนโลยีและนวัตกรรม แทน พลเรือเอก วีรวัฒน์ วงษ์ดนตรี ซึ่งขอลาออกจากตำแหน่งตั้งแต่วันที่ 12 เมษายน 2555 และอนุมัติแต่งตั้ง **นางสาวกริชผกา บุญเฟื่อง** ดำรงตำแหน่งกรรมการผู้ทรงคุณวุฒิ ด้านกฎหมาย แทนผู้ช่วยศาสตราจารย์ เอกบุญ วงศ์สวัสดิ์กุล ซึ่งลาออกจากตำแหน่งตั้งแต่วันที่ 15 กันยายน 2555 ในคณะกรรมการบริหารสถาบันเทคโนโลยีป้องกันประเทศ ตามที่กระทรวงกลาโหมเสนอ ทั้งนี้ ตั้งแต่วันที่ 4 ธันวาคม 2555 เป็นต้นไป

**21. แต่งตั้งกรรมการอื่นในคณะกรรมการการกีฬาแห่งประเทศไทย**

คณะรัฐมนตรีมีมติอนุมัติแต่งตั้งกรรมการอื่นในคณะกรรมการการกีฬาแห่งประเทศไทย (กกท.) ชุดเดิมให้ดำรงตำแหน่งต่อไปอีกวาระหนึ่ง ตามที่กระทรวงการท่องเที่ยวและกีฬา เสนอ ดังนี้ 1. นายสุวัตร สิทธิหล่อ 2. นายสุพล ศรีพันธ์ 3. นายธงชัย ศรีดามา 4. นายเรวัต วิศรุตเวช 5. นายนิพนธ์ ฮะกีมี ทั้งนี้ ตั้งแต่วันที่ 4 ธันวาคม 2555 เป็นต้นไป โดยให้กระทรวงการท่องเที่ยวและกีฬารับไปประสานงานกับกระทรวงการคลังเพื่อเสนอรายชื่อผู้แทนกระทรวงการคลังและนำเสนอคณะรัฐมนตรีแต่งตั้งเพิ่มเติมต่อไป

**22. แต่งตั้งประธานกรรมการและกรรมการผู้ทรงคุณวุฒิในคณะกรรมการวิธีปฏิบัติราชการทางปกครอง**

คณะรัฐมนตรีมีมติอนุมัติแต่งตั้งประธานกรรมการและกรรมการผู้ทรงคุณวุฒิในคณะกรรมการวิธีปฏิบัติราชการทางปกครองชุดใหม่ เนื่องจากประธานกรรมการและกรรมการผู้ทรงคุณวุฒิในคณะกรรมการวิธีปฏิบัติราชการทางปกครองชุดเดิมได้ดำรงตำแหน่งครบ 3 ปีตามวาระแล้ว ตามพระราชบัญญัติวิธีปฏิบัติราชการทางปกครอง พ.ศ. 2539 มาตรา 8 ตามที่สำนักงานคณะกรรมการกฤษฎีกาเสนอ ดังนี้ นายวัฒนา รัตนวิจิตร ประธานกรรมการ ซึ่งแต่งตั้งจากผู้มีความเชี่ยวชาญด้านนิติศาสตร์ กรรมการผู้ทรงคุณวุฒิ ซึ่งแต่งตั้งจากผู้มีความเชี่ยวชาญด้านนิติศาสตร์ ประกอบด้วย นายกมลชัย รัตนสกาววงศ์ นายนันทวัฒน์ บรมานันท์ นายวรเจตน์ ภาคีรัตน์ นายสมยศ เชื้อไทย นายเอกบุญ วงศ์สวัสดิ์กุล นายนิพนธ์ ฮะกีมี นายยงยุทธ อนุกูล นายประสงค์ วินัยแพทย์ นายวิชาญ ธรรมสุจริต ทั้งนี้ ตั้งแต่วันที่ 4 ธันวาคม 2555 เป็นต้นไป

**23. แต่งตั้งกรรมการอื่นในคณะกรรมการธนาคารเพื่อการส่งออกและนำเข้าแห่งประเทศไทย**

คณะรัฐมนตรีมีมติเห็นชอบแต่งตั้ง นายวิรุณ เกตุประกอบ เป็นกรรมการอื่นในคณะกรรมการธนาคารเพื่อการส่งออกและนำเข้าแห่งประเทศไทย แทนนายเฉลิมชัย จีนะวิจารณะ ที่ขอลาออก เพื่อทดแทนตำแหน่งที่ว่างลง ตามที่รัฐมนตรีว่าการกระทรวงการคลังเสนอ ทั้งนี้ ตั้งแต่วันที่ 4 ธันวาคม 2555 เป็นต้นไป โดยให้ผู้ที่ได้รับแต่งตั้งดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทน

**24. แต่งตั้งข้าราชการการเมือง ตำแหน่งเลขานุการรัฐมนตรีว่าการกระทรวงอุตสาหกรรม**

คณะรัฐมนตรีมีมติเห็นชอบการแต่งตั้ง นายปกครอง ผาสุขยืด ให้ดำรงตำแหน่งเลขานุการรัฐมนตรีว่าการกระทรวงอุตสาหกรรม ตามที่รัฐมนตรีว่าการกระทรวงอุตสาหกรรมเสนอ ทั้งนี้ ตั้งแต่วันที่ 4 ธันวาคม 2555 เป็นต้นไป

**25. แต่งตั้งกรรมการอื่นในคณะกรรมการการนิคมอุตสาหกรรมแห่งประเทศไทย**

คณะรัฐมนตรีมีมติอนุมัติแต่งตั้ง นายกิติศักดิ์ จำปาทิพย์พงศ์ เป็นกรรมการอื่นในคณะกรรมการการนิคมอุตสาหกรรมแห่งประเทศไทย ตามที่กระทรวงอุตสาหกรรมเสนอ ทั้งนี้ ตั้งแต่วันที่ 4 ธันวาคม 2555 เป็นต้นไป

**26. แต่งตั้งข้าราชการการเมือง ตำแหน่งที่ปรึกษารัฐมนตรีว่าการกระทรวงอุตสาหกรรม**

คณะรัฐมนตรีมีมติเห็นชอบการแต่งตั้ง นายดล เหตระกูล ให้ดำรงตำแหน่งที่ปรึกษารัฐมนตรีว่าการกระทรวงอุตสาหกรรม ตามที่รัฐมนตรีว่าการกระทรวงอุตสาหกรรมเสนอ ทั้งนี้ ตั้งแต่วันที่ 4 ธันวาคม 2555 เป็นต้นไป

**27. แต่งตั้งกรรมการผู้ทรงคุณวุฒิในคณะกรรมการมาตรฐานผลิตภัณฑ์อุตสาหกรรม**

คณะรัฐมนตรีมีมติอนุมัติแต่งตั้งกรรมการผู้ทรงคุณวุฒิ จำนวน 6 คน ในคณะกรรมการมาตรฐานผลิตภัณฑ์อุตสาหกรรม ตามที่กระทรวงอุตสาหกรรมเสนอ โดยมีรายชื่อดังต่อไปนี้ 1. นายธนพิชญ์ มูลพฤกษ์ 2. นายศุภรัตน์ ศิริสุวรรณางกูร 3. นายสมบัติ ศานติจารี 4. นายยงยุทธ ทองสุข 5. นายสมเกียรติ ภู่ธงชัยฤทธิ์ 6. นายสุทธิชัย ธรรมประมวล ทั้งนี้ ตั้งแต่วันที่ 4 ธันวาคม 2555 เป็นต้นไป

**28. แต่งตั้งผู้ว่าการการไฟฟ้าส่วนภูมิภาค**

คณะรัฐมนตรีมีมติเห็นชอบแต่งตั้งนายนำชัย หล่อวัฒนตระกูล รองผู้ว่าการวางแผนและพัฒนาระบบไฟฟ้า การไฟฟ้าส่วนภูมิภาค (กฟภ.) ให้ดำรงตำแหน่งผู้ว่าการการไฟฟ้าส่วนภูมิภาค โดยให้ได้รับค่าตอบแทนคงที่ในอัตราเดือนละ 480,000 บาท ซึ่งกระทรวงการคลังได้ให้ความเห็นชอบแล้ว ตามที่กระทรวงมหาดไทยเสนอ และให้นายนำชัย หล่อวัฒนตระกูล ลาออกจากการเป็นพนักงานก่อนการลงนามในสัญญาจ้างด้วย

**29. การตัดโอนตำแหน่ง รับโอนและแต่งตั้งรองเลขาธิการศูนย์อำนวยการบริหารจังหวัดชายแดนภาคใต้ (ศูนย์อำนวยการบริหารจังหวัดชายแดนภาคใต้)**

คณะรัฐมนตรีมีมติอนุมัติตามที่ศูนย์อำนวยการบริหารจังหวัดชายแดนภาคใต้ (ศอ.บต.) เสนอดังนี้

1. รับโอนและแต่งตั้ง นายวิทยา พานิชพงศ์ รองผู้ว่าราชการจังหวัดปัตตานี (นักปกครองระดับต้น) กระทรวงมหาดไทย ให้ดำรงตำแหน่ง รองเลขาธิการ ศอ.บต. (นักบริหารระดับสูง) ศอ.บต. แทนตำแหน่งที่ว่าง

2. ตัดโอนตำแหน่งเพื่อรองรับการแต่งตั้งรองเลขาธิการ ศอ.บต. เพิ่มขึ้นอีก 1 ตำแหน่ง จากสำนักงานคณะกรรมการพัฒนาการเศรษฐกิจและสังคมแห่งชาติ

3. รับโอนและแต่งตั้ง ว่าที่ร้อยตรี เลิศเกียรติ วงศ์โพธิพันธ์ รองผู้ว่าราชการจังหวัดปัตตานี (นักปกครองระดับต้น) กระทรวงมหาดไทย ให้ดำรงตำแหน่ง รองเลขาธิการ ศอ.บต. (นักบริหารระดับสูง) ศอ.บต. ในตำแหน่งที่ขออนุมัติตัดโอนเพิ่มเติมจากสำนักงานคณะกรรมการพัฒนาการเศรษฐกิจและสังคมแห่งชาติ ตามข้อ 2.

โดยอาศัยมาตรา 8 แห่งพระราชบัญญัติการบริหารราชการจังหวัดชายแดนภาคใต้ พ.ศ. 2553 และกระทรวงมหาดไทยได้ตกลงยินยอมการโอนข้าราชการทั้ง 2 รายดังกล่าวแล้ว ทั้งนี้ ตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป

**30. แต่งตั้งข้าราชการพลเรือนสามัญให้ดำรงตำแหน่งประเภทบริหารระดับสูง (กระทรวงยุติธรรม)**

คณะรัฐมนตรีมีมติอนุมัติแต่งตั้งข้าราชการพลเรือนสามัญ สังกัดกระทรวงยุติธรรม ให้ดำรงตำแหน่งประเภทบริหารระดับสูง จำนวน 2 ราย ตามที่กระทรวงยุติธรรมเสนอ ดังนี้

1. พันตำรวจเอก ประเวศน์ มูลประมุข รองอธิบดีกรมสอบสวนคดีพิเศษ ดำรงตำแหน่ง ผู้ตรวจราชการกระทรวง สำนักงานปลัดกระทรวง

2. นางกรรณิการ์ แสงทอง รองอธิบดีกรมคุมประพฤติ ดำรงตำแหน่ง ผู้ตรวจราชการกระทรวง สำนักงานปลัดกระทรวง

ทั้งนี้ ตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไป เพื่อทดแทนตำแหน่งที่ว่าง

**31. แต่งตั้งกรรมการผู้แทนกระทรวงการคลัง ในคณะกรรมการการเคหะแห่งชาติ**

คณะรัฐมนตรีมีมติอนุมัติแต่งตั้งนายชาญณัฏฐ์ แก้วมณี รองอธิบดีกรมธนารักษ์ ผู้แทนกระทรวงการคลัง เป็นกรรมการ ในคณะกรรมการการเคหะแห่งชาติ ตามที่กระทรวงการพัฒนาสังคมและความมั่นคงของมนุษย์เสนอ ทั้งนี้ ตั้งแต่วันที่ 4 ธันวาคม 2555 เป็นต้นไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*